               EUROPOS KOMISIJA
            Briuselis, 2016 10 10
            COM(2016) 651 final
            2016/0318(NLE)
            Pasiūlymas
            TARYBOS SPRENDIMAS
            dėl valstybių narių finansinių įnašų, mokėtinų Europos plėtros fondui finansuoti, įskaitant 2016 m. trečiąją įnašo dalį

               AIŠKINAMASIS MEMORANDUMAS

               1.PASIŪLYMO APLINKYBĖS

               • Pasiūlymo pagrindimas ir tikslai

                  Šis pasiūlymas susijęs su Tarybos sprendimo dėl finansinių įnašų į Europos plėtros fondą (EPF), kuriuos valstybės narės turi sumokėti 2016 m., 3-osios dalies projektu.

                  11-asis EPF ir kiti dar neuždaryti EPF (t. y., 8-asis, 9-asis ir 10-asis EPF) tvarkomi laikantis toliau pateiktų taisyklių.

                  Galiojantis Afrikos, Karibų ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  .

                  Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – vidaus susitarimas dėl 11-ojo EPF).

                  Tarybos reglamentas (ES) Nr. 2015/323 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės turi reguliariai mokėti įnašus į EPF iždą pagal iš anksto nustatytus finansinius įsipareigojimus. Reguliarūs įnašai mokami pagal techninius Tarybos įgyvendinimo sprendimus, kurie išreiškia anksčiau priimtų finansinių įsipareigojimų vykdymą.

                  Todėl kai kurios aiškinamojo memorandumo pozicijos nėra taikomos reguliariems įnašams, tokiems kaip šie.

               •Derėjimas su toje pačioje politikos srityje galiojančiomis nuostatomis

                  Žr. 1 punktą. Pasiūlymo pagrindimas ir tikslai

               •Derėjimas su kitomis Sąjungos politikos sritimis

                  Žr. 1 punktą. Pasiūlymo pagrindimas ir tikslai

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pagal 11-ajam EPF taikomo finansinio reglamento 21 straipsnio 7 dalį atskirai nurodoma Komisijos valdoma suma ir Europos investicijų banko (EIB) valdoma suma.

                  Pagal 11-ajam EPF taikomo finansinio reglamento 52 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.

                  11-ajam EPF taikomo finansinio reglamento 22 straipsnio 1 dalyje nustatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl pagal šį pasiūlymą reikalavimai sumokėti įnašus susiję su 11-ajam EPF nustatytomis EIB ir Komisijos valdomomis sumomis.

                  Pagal 11-ajam EPF taikomo finansinio reglamento 21 straipsnio 5 dalį Taryba turi apsispręsti dėl šio pasiūlymo ne vėliau kaip per 21 kalendorinę dieną po Komisijos pateikto jo pasiūlymo.

                  Pagal Tarybos sprendimo 2013/759/ES 1 straipsnį, kuriuo nustatoma pereinamojo laikotarpio priemonė
                     4
                  , įsigaliojus vidaus susitarimui dėl 11-ojo EPF atitinkamai sumažinamos valstybių narių įnašų, nurodytų vidaus susitarimų dėl 8-ojo, 9-ojo ir 10-ojo EPF 1 straipsnio 2 dalies a punkte, dalys. Atsižvelgiant į kiekvienos valstybės narės pasirinktą koregavimo metodą, toks sumažinimas turės poveikio 2015, 2016 ir 2017 m. valstybių narių Komisijai mokėtiniems įnašams.

                  11-ajam EPF taikomo finansinio reglamento 23 straipsnio 1 dalyje nustatyta, jog, kai mokėtina įnašų dalis nesumokama iki nustatyto termino, atitinkama valstybė narė nuo nesumokėtos sumos privalo mokėti palūkanas šiame straipsnyje nustatyta tvarka.

               •Subsidiarumo principas (neišimtinės kompetencijos atveju)

                  Žr. 1 punktą. Pasiūlymo pagrindimas ir tikslai

               •Proporcingumo principas

                  Žr. 1 punktą. Pasiūlymo pagrindimas ir tikslai

               •Priemonės pasirinkimas

                  Žr. 1 punktą. Pasiūlymo pagrindimas ir tikslai

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex-post vertinimas ir galiojančių teisės aktų tinkamumo patikros

                  Netaikoma

               •Konsultacijos su suinteresuotosiomis šalimis

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Netaikoma

               •Reglamentavimo tinkamumas ir supaprastinimas

                  Netaikoma

               •Pagrindinės teisės

                  Netaikoma

               4.POVEIKIS BIUDŽETUI

                  Netaikoma

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Netaikoma

               2016/0318 (NLE)

               Pasiūlymas

               TARYBOS SPRENDIMAS

               dėl valstybių narių finansinių įnašų, mokėtinų Europos plėtros fondui finansuoti, įskaitant 2016 m. trečiąją įnašo dalį

               EUROPOS SĄJUNGOS TARYBA,

               atsižvelgdama į Europos Sąjungos sutartį ir į Sutartį dėl Europos Sąjungos veikimo,

               atsižvelgdama į Afrikos, Karibų ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimą su paskutiniais pakeitimais
                  5
                (toliau – AKR ir ES partnerystės susitarimas),

               atsižvelgdama į Taryboje posėdžiavusių Europos Sąjungos valstybių narių Vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  6
                (toliau – vidaus susitarimas), ypač į jo 7 straipsnio 2 dalį,

               atsižvelgdama į 2015 m. kovo 2 d. Tarybos reglamentą (ES) Nr. 2015/323 dėl 11-ajam Europos plėtros fondui taikomo finansinio reglamento (toliau – 11-ajam EPF taikomas finansinis reglamentas)
                  7
               , ypač į jo 21 straipsnio 5 dalį,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 21 straipsnio 5 dalyje nustatytą tvarką ne vėliau kaip 2016 m. spalio 10 d. Komisija turi pateikti pasiūlymą, kuriame nurodoma a) trečiosios 2016 m. įnašo dalies suma ir b) patikslinta metinė 2016 m. įnašo suma, jei suma skiriasi nuo faktinių poreikių;

               (2)pagal 11-ajam EPF taikomo finansinio reglamento 52 straipsnį 2016 m. liepos 28 d. Europos investicijų bankas pateikė Komisijai atnaujintas jo administruojamų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 22 straipsnio 1 dalyje numatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl reikėtų panaudoti 10-ojo EPF lėšas;

               (4)Komisijos siūlymu 2015 m. lapkričio 24 d. Taryba priėmė sprendimą, kuriuo nustatė, kad valstybių narių Komisijai ir Europos investicijų bankui mokėtino 2016 m. metinio EPF įnašo viršutinė riba yra atitinkamai 3 450 000 000 EUR ir 150 000 000 EUR
                  8
               ;

               (5)2013 m. gruodžio 12 d. Taryba nustatė pereinamojo laikotarpio priemonę dėl EPF valdymo pereinamuoju laikotarpiu nuo 2014 m. sausio 1 d. iki įsigalios 11-asis Europos plėtros fondas
                  9
               ,

               PRIĖMĖ ŠĮ SPRENDIMĄ

               1 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2016 m. trečiosios įnašų dalys nustatytos 1 priede pateiktoje lentelėje.

               Tų įnašų mokėjimai gali būti koreguojami išskaičiuojant lėšas, skirtas pagal pereinamojo laikotarpio priemonę, laikantis kiekvienos valstybės narės Komisijai pateikto koregavimo plano, kuris pateiktas tvirtinant trečiąją 2015 m. įnašo dalį.

               2 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  OL L 317, 2000 12 15, p. 3.

                     (2)
                  OL L 210, 2013 8 6, p. 1.

                     (3)
                  OL L 58, 2015 3 3, p. 17–38.

                     (4)
                  OL L 335, 2013 12 14, p. 48-49.

                     (5)
                  OL L 317, 2000 12 15, p. 3.

                     (6)
                  OL L 210, 2013 8 6, p. 1.

                     (7)
                  OL L 58, 2015 3 3, p. 17–38.

                     (8)
                  COM/2015/0524 – tarpinstitucinė byla 2015/0248 (NLE), CELEX priimti aktai: 32015D2288.

                     (9)
                  OJ L 335, 2013 12 14, 2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo.

    ---documentbreak---

               EUROPOS KOMISIJA
            Briuselis, 2016 10 10
            COM(2016) 651 final
            PRIEDAS
            prie
            Komisijos sprendimo pasiūlymo
            dėl valstybių narių mokėtinų finansinių įnašų Europos plėtros fondui finansuoti, įskaitant 2016 m. trečiąją dalį

               PRIEDAS

                        VALSTYBĖ NARĖ

                        10-asis EPF %

                        Trečioji įnašo dalis 2016 m. (EUR)

                        mokėtina

                        mokėtina

                        Iš viso

                        EIB

                        Komisijai

                        10-asis EPF

                        10-asis EPF

                        AUSTRIJA

                        2,41

                        1 205 000,00

                        16 870 000,00

                        18 075 000,00

                        BELGIJA

                        3,53

                        1 765 000,00

                        24 710 000,00

                        26 475 000,00

                        BULGARIJA

                        0,14

                        70 000,00

                        980 000,00

                        1 050 000,00

                        KIPRAS

                        0,09

                        45 000,00

                        630 000,00

                        675 000,00

                        ČEKIJA

                        0,51

                        255 000,00

                        3 570 000,00

                        3 825 000,00

                        DANIJA

                        2,00

                        1 000 000,00

                        14 000 000,00

                        15 000 000,00

                        ESTIJA

                        0,05

                        25 000,00

                        350 000,00

                        375 000,00

                        SUOMIJA

                        1,47

                        735 000,00

                        10 290 000,00

                        11 025 000,00

                        PRANCŪZIJA

                        19,55

                        9 775 000,00

                        136 850 000,00

                        146 625 000,00

                        VOKIETIJA

                        20,50

                        10 250 000,00

                        143 500 000,00

                        153 750 000,00

                        GRAIKIJA

                        1,47

                        735 000,00

                        10 290 000,00

                        11 025 000,00

                        VENGRIJA

                        0,55

                        275 000,00

                        3 850 000,00

                        4 125 000,00

                        AIRIJA

                        0,91

                        455 000,00

                        6 370 000,00

                        6 825 000,00

                        ITALIJA

                        12,86

                        6 430 000,00

                        90 020 000,00

                        96 450 000,00

                        LATVIJA

                        0,07

                        35 000,00

                        490 000,00

                        525 000,00

                        LIETUVA

                        0,12

                        60 000,00

                        840 000,00

                        900 000,00

                        LIUKSEMBURGAS

                        0,27

                        135 000,00

                        1 890 000,00

                        2 025 000,00

                        MALTA

                        0,03

                        15 000,00

                        210 000,00

                        225 000,00

                        NYDERLANDAI

                        4,85

                        2 425 000,00

                        33 950 000,00

                        36 375 000,00

                        LENKIJA

                        1,30

                        650 000,00

                        9 100 000,00

                        9 750 000,00

                        PORTUGALIJA

                        1,15

                        575 000,00

                        8 050 000,00

                        8 625 000,00

                        RUMUNIJA

                        0,37

                        185 000,00

                        2 590 000,00

                        2 775 000,00

                        SLOVAKIJA

                        0,21

                        105 000,00

                        1 470 000,00

                        1 575 000,00

                        SLOVĖNIJA

                        0,18

                        90 000,00

                        1 260 000,00

                        1 350 000,00

                        ISPANIJA

                        7,85

                        3 925 000,00

                        54 950 000,00

                        58 875 000,00

                        ŠVEDIJA

                        2,74

                        1 370 000,00

                        19 180 000,00

                        20 550 000,00

                        JUNGTINĖ KARALYSTĖ

                        14,82

                        7 410 000,00

                        103 740 000,00

                        111 150 000,00

                        Iš viso ES 27

                        100,00

                        50 000 000,00

                        700 000 000,00

                        750 000 000,00


|

52011PC0028

/* KOM/2011/0028 galutinis - NLE 2011/0010 */  Pasiūlymas TARYBOS SPRENDIMAS leisti pateikti rinkai produktus, kurių sudėtyje yra genetiškai modifikuotų MON 89034 x MON 88017 (MON-89Ø34-3xMON-88Ø17-3) kukurūzų, kurie iš jų sudaryti arba kurie iš jų pagaminti, pagal Europos Parlamento ir Tarybos reglamentą (EB) Nr. 1829/2003

	[pic] | EUROPOS KOMISIJA |Briuselis, 2011.2.1KOM(2011) 28 galutinis2011/0010 (NLE)PasiūlymasTARYBOS SPRENDIMASleisti pateikti rinkai produktus, kurių sudėtyje yra genetiškai modifikuotų MON 89034 x MON 88017 (MON-89Ø34-3xMON-88Ø17-3) kukurūzų, kurie iš jų sudaryti arba kurie iš jų pagaminti, pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų ir olandų kalbomis) (Tekstas svarbus EEE)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MON 89034 x MON 88017 (MON-89Ø34–3xMON–88Ø17–3). 2007 m. vasario 6 d. Monsanto Europe S.A. pateikė kompetentingai Nyderlandų institucijai prašymą dėl šių produktų pateikimo rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitus nei maistas ar pašarai produktus, kurių sudėtyje yra kukurūzų MON 89034 x MON 88017 ir kurie iš jų sudaryti, pateikiant rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą.2010 m. kovo 30 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, kukurūzai MON 89034 x MON 88017 yra tokie pat saugūs, kaip ir genetiškai nemodifikuoti kukurūzai. Todėl ji padarė išvadą, kad nėra tikėtina, jog prašyme aprašytų produktų, kurių sudėtyje yra kukurūzų MON 89034 x MON 88017, kurie iš jų sudaryti arba kurie iš jų pagaminti, pateikimas rinkai darys nepageidaujamą poveikį žmonių ar gyvūnų sveikatai ar aplinkai, produktus naudojant pagal numatytą paskirtį.Atsižvelgiant į šias aplinkybes, Komisijos sprendimo leisti pateikti Sąjungos rinkai produktus, kurių sudėtyje yra genetiškai modifikuotų kukurūzų MON 89034 x MON 88017, kurie iš jų sudaryti arba kurie iš jų pagaminti, projektas 2010 m. lapkričio 15 d. pateiktas balsavimui Maisto grandinės ir gyvūnų sveikatos nuolatiniame komitete. Komitetas nuomonės nepateikė: 12 valstybių narių (154 balsai) balsavo už, 10 valstybių narių (138 balsai) balsavo prieš ir 5 valstybės narės (53 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis; Taryba per tris mėnesius kvalifikuota balsų dauguma turi priimti sprendimą ir informuoti Parlamentą.2011/0010 (NLE)PasiūlymasTARYBOS SPRENDIMASleisti pateikti rinkai produktus, kurių sudėtyje yra genetiškai modifikuotų MON 89034 x MON 88017 (MON-89Ø34-3xMON-88Ø17-3) kukurūzų, kurie iš jų sudaryti arba kurie iš jų pagaminti, pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų ir olandų kalbomis) (Tekstas svarbus EEE)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Europos Komisijos pasiūlymą,kadangi:1.  2007 m. vasario 6 d. Monsanto Europe S.A. pagal Reglamento (EB) Nr. 1829/2003 5 ir 17 straipsnius pateikė kompetentingai Nyderlandų institucijai prašymą dėl maisto produktų, maisto ingredientų ir pašarų, kurių sudėtyje yra, kurie iš jų sudaryti ar kurie pagaminti iš kukurūzų MON 89034 x MON 88017, pateikimo rinkai (toliau – prašymas).2.  Prašymas pateiktas ir dėl kitų nei maistas ar pašarai produktų, kurių sudėtyje yra kukurūzų MON 89034 x MON 88017 arba kurie iš jų sudaryti, pateikimo rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB[2] III ir IV prieduose, taip pat informacija apie rizikos vertinimą, atliktą pagal Direktyvos 2001/18/EB II priede išdėstytus principus, ir jo išvados. Prašyme taip pat pateikiamas poveikio aplinkai stebėsenos planas, parengtas pagal Direktyvos 2001/18/EB VII priedą.3.  2010 m. kovo 30 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, kukurūzai MON 89034 x MON 88017 yra tokie pat saugūs, kaip ir genetiškai nemodifikuoti kukurūzai. Todėl Europos maisto saugos tarnyba padarė išvadą, kad nėra tikėtina, jog prašyme aprašytų produktų, kurių sudėtyje yra kukurūzų MON 89034 x MON 88017, kurie iš jų sudaryti arba kurie iš jų pagaminti (toliau – produktai), pateikimas rinkai darys nepageidaujamą poveikį žmonių ar gyvūnų sveikatai ar aplinkai, produktus naudojant pagal numatytą paskirtį[3]. Pateiktoje nuomonėje EMST apsvarstė visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.4.  EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.5.  Atsižvelgiant į šias aplinkybes reikėtų leisti pateikti šiuos produktus rinkai.6.  Kaip nustatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[4], kiekvienam GMO turėtų būti priskirtas unikalus identifikatorius.7.  Remiantis EMST nuomone, maisto produktams, maisto ingredientams ir pašarams, kurių sudėtyje yra kukurūzų MON 89034 x MON 88017, kurie iš jų sudaryti arba kurie iš jų pagaminti, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, ženklinant pašarus, kurių sudėtyje yra GMO arba kurie iš jų sudaryti, ir kitus nei maistas ir pašarai produktus, kurių sudėtyje yra GMO arba kurie iš jų sudaryti, kuriuos prašoma leisti pateikti rinkai, etiketėje reikėtų papildomai aiškiai nurodyti, kad svarstomi produktai neturi būti naudojami auginimui.8.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti produktų, kurių sudėtyje yra arba kurie sudaryti iš GMO, ženklinimo reikalavimai. Produktų, kurių sudėtyje yra GMO arba kurie sudaryti iš GMO; susekamumo reikalavimai nustatyti minėto reglamento 4 straipsnio 1–5 dalyse, o iš GMO pagamintų maisto produktų ir pašarų susekamumo reikalavimai nustatyti to reglamento 5 straipsnyje.9.  Leidimo turėtojas turėtų pateikti metines veiklos, nurodytos poveikio aplinkai stebėsenos plane, įgyvendinimo ir rezultatų ataskaitas. Minėtus rezultatus reikėtų pateikti pagal 2009 m. spalio 13 d. Komisijos sprendimą 2009/770/EB nustatyti standartines pagal Europos Parlamento ir Tarybos direktyvą 2001/18/EB atliekamo genetiškai modifikuotų organizmų kaip atskirų produktų arba kaip kitų produktų sudėtinių dalių apgalvoto išleidimo į aplinką, siekiant juos tiekti rinkai, monitoringo rezultatų ataskaitų formas[6]. EMST nuomonė taip pat negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas specialias konkrečių ekosistemų (aplinkos) ir (arba) geografinių regionų apsaugos sąlygas.10.  Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.11.  Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir sklaidos centrą turėtų būti pranešta Biologinės įvairovės konvencijos Kartachenos biosaugos protokolą pasirašiusioms šalims.12.  Dėl šiuo sprendimu nustatomų priemonių konsultuotasi su pareiškėju.13.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems kukurūzams ( Zea mays L.) MON 89034 x MON 88017 yra priskiriamas unikalus identifikatorius MON-89Ø34–3xMON–88Ø17-3, kaip nustatyta Reglamente (EB) Nr. 65/2004.2 straipsnisLeidimasReglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais ir laikantis šiame sprendime nurodytų sąlygų, leidžiama pateikti rinkai šiuos produktus:a) maisto produktus ir maisto ingredientus, kurių sudėtyje yra MON-89Ø34-3xMON-88Ø17-3 kukurūzų, kurie iš jų sudaryti arba iš jų pagaminti;b) pašarus, kurių sudėtyje yra MON-89Ø34-3xMON-88Ø17-3 kukurūzų, kurie iš jų sudaryti arba kurie iš jų pagaminti;c) kitus nei maistas ir pašarai produktai, kurių sudėtyje yra MON-89Ø34-3xMON-88Ø17-3 kukurūzų arba kurie sudaryti iš jų, naudojamus ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra MON-89Ø34-3xMON-88Ø17-3 kukurūzų arba kurie sudaryti iš jų, etiketėse ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas, parengtas pagal Komisijos sprendimą 2009/770/EB.5 straipsnisBendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip nustatyta Reglamento (EB) Nr. 1829/2003 28 straipsnyje.6 straipsnisLeidimo turėtojasLeidimo turėtojas yra bendrovė Monsanto Europe S.A. (Belgija), atstovaujanti bendrovei Monsanto Company (Jungtinės Amerikos Valstijos).7 straipsnisGaliojimasŠis sprendimas taikomas 10 metų nuo pranešimo apie jį dienos.8 straipsnisAdresatasŠis sprendimas skirtas Monsanto Europe S.A., Avenue de Tervuren 270-272, B-1150 Briuselis, Belgija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojasPavadinimas Monsanto Europe S.A.Adresas: Avenue de Tervuren 270-272, B-1150 Briuselis, BelgijaVeikia Monsanto Company (800 N. Lindbergh Boulevard, St. Louis, Missouri 63167, Jungtinės Amerikos Valstijos) vardu.b) Produktų paskirtis ir specifikacija(1) Maisto produktai ir maisto ingredientai, kurių sudėtyje yra MON-89Ø34-3xMON-88Ø17-3 kukurūzų, kurie iš jų sudaryti arba iš jų pagaminti;(2) Pašarai, kurių sudėtyje yra MON-89Ø34-3xMON-88Ø17-3 kukurūzų, kurie iš jų sudaryti arba kurie iš jų pagaminti;(3) Kiti nei maistas ir pašarai produktai, kurių sudėtyje yra MON-89Ø34-3xMON-88Ø17-3 kukurūzų arba kurie iš jų sudaryti, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti MON-89Ø34-3xMON-88Ø17-3 kukurūzai, kaip aprašyta prašyme, yra gauti kryžminant kukurūzus, kurių sudėtyje yra MON-89Ø34-3 ir MON-88Ø17-3 fragmentų, ir išreiškia Cry1A.105 ir Cry2Ab2 baltymus, kurie suteikia apsaugą nuo kai kurių žvynasparnių kenkėjų, Cry3Bb1 baltymą, kuris suteikia apsaugą nuo kai kurių kietasparnių kenkėjų ir CP4 EPSPS baltymą, kuris suteikia toleranciją glifosato herbicidui.c) Ženklinimas(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų konkrečių ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“ turi būti įrašyti šio sprendimo 2 straipsnio b ir c punktuose nurodytų produktų, kurių sudėtyje yra MON-89Ø34-3xMON-88Ø17-3 kukurūzų arba kurie iš jų sudaryti, etiketėse ir prie tokių produktų pridedamuose dokumentuose.d) Aptikimo metodas-  Konkretaus įvykio realaus laiko kiekybine PGR pagrįsti metodai genetiškai modifikuotiems kukurūzams MON-89Ø34-3 ir MON-88Ø17-3 aptikti, kurie įteisinti MON-89Ø34-3xMON-88Ø17-3 kukurūzams;-  Europos Sąjungos etaloninės laboratorijos, įkurtos Reglamentu (EB) Nr. 1829/2003, įteisintas sėkloms ir paskelbtas adresu http://gmo-crl.jrc.ec.europa.eu/statusofdoss.htm ;-  etaloninė medžiaga – AOCS 0406-A ir AOCS 0906–E (MON–89Ø34–3 kukurūzams) ir AOCS 0406–A ir AOCS 0406–D (MON–88Ø17–3 kukurūzams), pateikta Amerikos naftos chemikų draugijos tinklalapyje http://www.aocs.org/tech/crme) Unikalus identifikatoriusMON-89Ø34-3xMON-88Ø17-3f) Informacija, kurios reikalaujama pagal Biologinės įvairovės konvencijos Kartachenos biosaugos protokolo II priedąBiologinės saugos informacijos rinkimo, apdorojimo ir skleidimo centras, įrašo Nr.: žr. [ užpildyti gavus pranešimą ].g) Produktų pateikimo rinkai, naudojimo arba tvarkymo sąlygos arba apribojimaiNereikalaujama.h) Stebėsenos planasPoveikio aplinkai stebėsenos planas, parengtas pagal Direktyvos 2001/18/EB VII priedą.[Nuoroda: internete paskelbtas planas ]i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba. Nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1.[2] OL L 106, 2001 4 17, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-056 .[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 275, 2009 10 21, p. 9.[7] OL L 287, 2003 11 5, p. 1.


               EUROPOS KOMISIJA
            Briuselis, 2017 02 28
            COM(2017) 119 final
            2017/0049(NLE)
            Pasiūlymas
            TARYBOS SPRENDIMAS
            dėl pozicijos dėl cheminių medžiagų įtraukimo į Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta I lentelės sąrašą, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Narkotinių medžiagų komisija (toliau – CND), remdamasi Tarptautinės narkotikų kontrolės valdybos (toliau – INCB) rekomendacijomis, reguliariai keičia cheminių medžiagų sąrašą, pridėtą prie 1988 m. Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta (toliau – 1988 m. JT konvencija).

               ES yra 1988 m. JTO konvencijos šalis šios konvencijos 12 straipsnyje numatytiems klausimams
                  1
               . 12 straipsnis skirtas cheminėms medžiagoms, dažnai naudojamoms narkotinėms priemonėms ir psichotropinėms medžiagoms neteisėtai gaminti (toliau – narkotinių ir psichotropinių medžiagų pirmtakai).

               CND yra JT Ekonominės ir socialininės tarybos (toliau – ECOSOC) komisija, o jos funkcijos ir įgaliojimai išdėstyti, inter alia, 1988 m. JT konvencijoje. Ją sudaro 53 JT valstybės narės, kurias išrenka ECOSOC. Šiuo metu CND yra 12 balsavimo teisę turinčių valstybių narių
                  2
               . Sąjunga CND turi stebėtojos statusą.

               2017 m. vasario 1 d. INCB rekomendavo į 1988 m. JT konvencijos I lentelę įrašyti dvi chemines medžiagas – 4-anilino-N-fenetilpiperidiną (ANPP) ir N-fenetil-4-piperidoną (NPP).

               1988 m. JT konvencijos lentelių pakeitimai daro tiesioginį poveikį Sąjungos teisės aktų, kuriais reglamentuojama narkotinių ir psichotropinių medžiagų pirmtakų kontrolė, taikymo sričiai, nes chemines medžiagas, kurios įrašomos į 1988 m. JT konvencijos lenteles, reikia įtraukti į Sąjungos teisę
                  3
               . Tuo tikslu Komisijai suteikti įgaliojimai priimti deleguotuosius aktus.

               Kai CND prašoma priimti sprendimą dėl cheminių medžiagų įtraukimo į sąrašą, valstybės narės turi pasirengti CND posėdžiui – Taryboje priimti bendrą poziciją. Dėl Sąjungos stebėtojos statusui būdingų apribojimų šią poziciją turi pateikti valstybės narės, kurios šiuo metu yra CND narės, veikdamos kartu Sąjungos interesų labui CND. Sąjunga CND yra tik stebėtoja ir balsavimo teisės neturi.

               Šiuo tikslu Komisija teikia pasiūlymą dėl pozicijos dėl cheminių medžiagų įtraukimo į 1988 m. JT konvenciją, kurios Europos Sąjungos vardu turi būti laikomasi 2017 m. kovo 13–17 d. Vienoje vyksiančioje šešiasdešimtoje CND sesijoje.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio pasiūlymo teisinis pagrindas yra Sutarties dėl Europos Sąjungos veikimo (toliau – SESV) 207 straipsnis kartu su 218 straipsnio 9 dalimi.

                  Pirmtakų įtraukimas į sąrašą siekiant stebėti prekybą šiomis cheminėmis medžiagomis – su bendra prekybos politika susijęs klausimas, o SESV 207 straipsnio 3 dalyje teigiama, kad, kai reikia derėtis dėl susitarimų su viena arba keliomis trečiosiomis šalimis ar tarptautinėmis organizacijomis ir juos sudaryti, taikomas 218 straipsnis, atsižvelgiant į šio straipsnio specialiąsias nuostatas.

               SESV 218 straipsnio 9 dalis taikoma neatsižvelgiant į tai, ar Sąjunga yra atitinkamo organo narė ar susitarimo šalis. CND yra susitarimu įsteigtas organas, kaip apibrėžta šiame straipsnyje, nes ji yra organas, kuriam pagal 1988 m. JT konvenciją pavestos konkrečios užduotys.

               CND sprendimai dėl medžiagų įtraukimo į sąrašą yra teisinę galią turintys aktai, kaip apibrėžta SESV 218 straipsnio 9 dalyje. Vadovaujantis 1988 m. JT konvencija, CND sprendimai tampa privalomi, išskyrus tuo atveju, jei per nustatytą laikotarpį viena iš šalių sprendimą pateikia peržiūrėti ECOSOC
                  4
               . ECOSOC sprendimai šiuo klausimu yra galutiniai.

                  •
                        Subsidiarumo principas

               Netaikoma.

                  •
                        Proporcingumo principas

                  Pasiūlymas yra proporcingas ir juo neviršijama to, kas būtina tikslams pasiekti, nes jis taikomas Sąjungos lygmeniu susirūpinimą keliantiems naujiems narkotinių ir psichotropinių medžiagų pirmtakams.

               •Priemonės pasirinkimas

                  Pagal SESV 218 straipsnio 9 dalį nustatant poziciją, kurios Sąjungos vardu turi būti laikomasi tarptautiniu susitarimu įsteigtame organe, būtina naudoti Tarybos sprendimą.

               2017/0049 (NLE)

               Pasiūlymas

               TARYBOS SPRENDIMAS

               dėl pozicijos dėl cheminių medžiagų įtraukimo į Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta I lentelės sąrašą, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 90/611/EEB
                  5
                Sąjunga pasirašė 1988 m. Jungtinių Tautų konvenciją dėl kovos su neteisėta narkotinių ir psichotropinių medžiagų apyvarta (toliau – Konvencija), ji įsigaliojo 1990 m. lapkričio 11 d.;

               (2)vadovaujantis Konvencijos 12 straipsnio 2–7 dalimis, į Konvencijos lenteles, kuriose išvardyti narkotinių ir psichotropinių medžiagų pirmtakai, galima įtraukti papildomų cheminių medžiagų;

               (3)2017 m. kovo 13–17 d. Vienoje vyksiančioje šešiasdešimtoje sesijoje Narkotinių medžiagų komisija turėtų priimti sprendimą dėl dviejų naujų cheminių medžiagų įrašymo į Konvencijos I lentelę;

               (4)Narkotinių medžiagų komisijoje, kurioje šiuo metu 12 Sąjungos valstybių narių yra teisę balsuoti turinčios narės, Sąjunga turi stebėtojos statusą. Kadangi sprendimai dėl naujų medžiagų įrašymo į Konvencijos I lentelę priklauso išimtinei Sąjungos kompetencijai, būtina, kad Taryba įgaliotų valstybes nares pareikšti Sąjungos poziciją dėl cheminių medžiagų įrašymo į Konvencijos I lentelės sąrašą;

               (5)
                     Tarptautinės narkotikų kontrolės valdybos vertinimu, dvi medžiagos (4-anilino-N-fenetilpiperidinas (ANPP) ir N-fenetil-4-piperidonas (NPP)), yra dažnai naudojamos fentaniliui neteisėtai gaminti ir yra itin tinkamos fentaniliui ir daugeliui fentanilio analogų, kurie yra labai veiksmingi sintetiniai opioidai, neteisėtai gaminti. Yra įrodymų, kad neteisėtai pagaminamo fentanilio ir fentanilio analogų kiekis ir jų gamybos mastas kelia rimtų visuomenės sveikatos arba socialinių problemų, dėl kurių šių cheminių medžiagų tarptautinė kontrolė yra pateisinama;

               (6)
                     todėl 2017 m. vasario 1 d. Tarptautinė narkotikų kontrolės valdyba Narkotinių medžiagų komisijai rekomendavo įrašyti ANPP ir NPP į Konvencijos I lentelę;

               (7)
                     kai kuriose valstybėse narėse neteisėtai gaminamas fentanilis ir fentanilio analogai kelia didelių visuomenės sveikatos ir socialinių problemų;

               (8)todėl Sąjungos valstybės narės Narkotinių medžiagų komisijoje turėtų laikytis pozicijos, kad ANPP ir NPP reikia įrašyti į Konvencijos I lentelę,

               PRIĖMĖ ŠĮ SPRENDIMĄ:

               1 straipsnis

               Pozicija, kurios 2017 m. 13–17 d. vyksiančioje šešiasdešimtoje Narkotinių medžiagų komisijos sesijoje Sąjungos vardu laikosi valstybės narės, yra tokia:

               4-anilino-N-fenetilpipiridinas ir N-fenetil-4-piperidonas turi būti įrašyti į Konvencijos I lentelę.

               Šią poziciją vieningai pareiškia valstybės narės, kurios yra Narkotinių medžiagų komisijos narės.

               2 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  1990 m. spalio 22 d. Tarybos sprendimas dėl 1988 m. Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta pasirašymo Europos ekonominės bendrijos vardu.

                     (2)
                  Austrija, Belgija, Čekija, Ispanija, Italija, Jungtinė Karalystė, Kroatija, Nyderlandai, Prancūzija, Slovakija, Vokietija, Vengrija.

                     (3)
                  2014 m. gruodžio 22 d. TARYBOS REGLAMENTAS (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Sąjungos ir trečiųjų šalių stebėsenos taisykles (OL L 22, 2005 1 26, p. 1) ir 2004 vasario 11 d. EUROPOS PARLAMENTO IR TARYBOS REGLAMENTAS (EB) Nr. 273/2004 dėl narkotinių medžiagų pirmtakų (prekursorių) (OL L 47, 2004 2 18, p. 1).

                     (4)
                  1988 m. JT konvencijos 12 straipsnio 7 dalis.

                     (5)
                  1990 m. spalio 22 d. Tarybos sprendimas dėl Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta pasirašymo Europos ekonominės bendrijos vardu (OL L 326, 1990 11 24, p. 56).


title: Pasiūlymas Tarybos sprendimas iš dalies keičiantis Sprendimą 2001/865/EB, leidžiantį Ispanijos Karalystei taikyti priemonę, nukrypstančią nuo Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo 11 straipsnio (pateikta Komisijos)

text:
     LT

LT        LT
 ---pagebreak---                     EUROPOS BENDRIJŲ KOMISIJA

                                                      Briuselis, 13.10.2004
                                                      KOM(2004)662 galutinis

                                         Pasiūlymas

                                 TARYBOS SPRENDIMAS

      iš dalies keičiantis Sprendimą 2001/865/EB, leidžiantį Ispanijos Karalystei taikyti
     priemonę, nukrypstančią nuo Tarybos šeštosios direktyvos 77/388/EEB dėl valstybių
                   narių apyvartos mokesčių įstatymų derinimo 11 straipsnio

                                     (pateikta Komisijos)

LT                                                                                LT
 ---pagebreak---                                AIŠKINAMASIS MEMORANDUMAS

     1.    Pagal 1977 m. gegužės 17 d. Tarybos šeštosios direktyvos dėl valstybių narių
           apyvartos mokesčių įstatymų derinimo – Bendra pridėtinės vertės mokesčio sistema:
           vienodas vertinimo pagrindas1 27 straipsnio 1 dalį Taryba Komisijos siūlymu gali
           vieningai leisti bet kuriai valstybei narei imtis specialių priemonių, nukrypstančių
           nuo tos direktyvos, ar tas priemones išplėsti, kad būtų supaprastinta mokesčių
           procedūra arba būtų užkirstas kelias tam tikroms mokesčių vengimo arba mokesčių
           slėpimo formoms.

     2.    Dažniausiai tokie leidimai yra laikini, kad po kelerių metų galima būtų įvertinti, ar
           tokios specialios priemonės yra tinkamos ir veiksmingos.

     3.    Tarybos sprendimu 2001/865/EB2 Ispanijos Karalystei buvo leista, nukrypstant nuo
           11 straipsnio A dalies 1 punkto a papunkčio, į apmokestinamą tiekiamų prekių ar
           paslaugų sumą įtraukti bet kokio aukso, kurį tiekėjas (teikėjas) panaudojo, o pateikė
           gavėjas, vertę tais atvejais, kai gavėjui tiekiamas auksas pagal Direktyvos 98/80/EB3
           nuostatas neapmokestinamas.

     4.    Ši nukrypti leidžianti nuostata suteikė Ispanijai galimybę kompensuoti sumažėjusią
           apmokestinamą sumą tam tikruose juvelyrinių dirbinių sektoriaus sandoriuose, kai
           klientas juvelyrui pateiktų auksą, įsigytą „investavimo tikslais“, todėl
           neapmokestinamą PVM, kad juvelyras pagamintų jam prekę (pvz., pateiktų aukse
           inkrustuotą deimantą) ar suteiktų paslaugą (pvz., iš aukso išlietų žiedą).

     5.    2004 m. rugpjūčio 4 d. Komisijos generaliniame sekretoriate užregistruotu raštu
           Ispanijos Vyriausybė paprašė pratęsti Sprendimo 2001/865/EB, kuriuo Ispanijai
           leidžiama taikyti specialias mokesčių priemones tam tikroms tiekiamoms prekėms ir
           teikiamoms paslaugoms, susijusioms su aukso apdirbimu, galiojimą.

     6.    Vadovaudamasi Šeštosios direktyvos 27 straipsnio 2 dalimi, Komisija 2004 m.
           rugpjūčio 9 d. laišku informavo kitas valstybes nares apie Ispanijos Karalystės
           prašymą, o 2004 m. rugpjūčio 10 d. laišku Komisija pranešė Ispanijos Karalystei,
           kad turi visą informaciją, kuri, Komisijos nuomone, yra būtina prašymui įvertinti.

     7.    Komisija pripažįsta, kad ši nukrypti leidžianti nuostata suteikia galimybę kovoti su
           piktnaudžiavimu PVM sistemoje. Ji taip pat pabrėžia, kad dvi kitos valstybės narės
           gavo teisę į panašias nukrypti leidžiančias nuostatas. Komisija jau ėmėsi darbo
           nukrypti nuo 27 straipsnio leidžiančioms nuostatoms racionalizuoti, o šios nukrypti
           leidžiančios nuostatos gali būti įtrauktos į minėto darbo apimtį. Todėl šis prašymas
           pratęsti nukrypti leidžiančios nuostatos galiojimą turėtų būti patenkintas iki
           direktyvos, kuria racionalizuojamos nukrypti nuo 27 straipsnio leidžiančios
           nuostatos, skirtos kovoti su tokių rūšių PVM mokėjimo vengimu, susijusiu su
           investiciniam auksui taikoma lengvata, įsigaliojimo, tačiau ne ilgiau kaip iki 2009 m.
           gruodžio 31 d.

     1
          OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/7/EB (OL
          L 27, 2004 1 30, p. 44-45).
     2
          OL L 323, 2001 12 7, p. 24.
     3
          OL L 281, 1998 10 17, p. 31.
LT                                                    2                                                          LT
 ---pagebreak---                                                     Pasiūlymas

                                         TARYBOS SPRENDIMAS

          iš dalies keičiantis Sprendimą 2001/865/EB, leidžiantį Ispanijos Karalystei taikyti
         priemonę, nukrypstančią nuo Tarybos šeštosios direktyvos 77/388/EEB dėl valstybių
                       narių apyvartos mokesčių įstatymų derinimo 11 straipsnio

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į 1977 m. gegužės 17 d. Tarybos šeštąją direktyvą 77/388/EEB dėl valstybių
     narių apyvartos mokesčių įstatymų derinimo – Bendros pridėtinės vertės mokesčio sistemos:
     vienodas vertinimo pagrindas4, ypač į jos 27 straipsnio 1 dalį,

     atsižvelgdama į Komisijos pasiūlymą5,

     kadangi:

     (1)     Sprendimu 2001/865/EB Taryba leido Ispanijos Karalystei, nukrypstant nuo
             Direktyvos 77/388/EEB 11 straipsnio A dalies 1 punkto a papunkčio, į apmokestinamą
             tiekiamų prekių ar paslaugų sumą įtraukti bet kokio aukso, kurį tiekėjas (teikėjas)
             panaudojo, o pateikė gavėjas, vertę tais atvejais, kai gavėjui tiekiamas auksas pagal
             Direktyvos 77/388/EEB 26b straipsnį neapmokestinamas.

     (2)     Nukrypti leidžiančia nuostata buvo siekiama išvengti piktnaudžiavimo investiciniam
             auksui taikoma lengvata ir taip užkirsti kelią tam tikrų rūšių mokesčių slėpimui arba
             mokesčių vengimui.

     (3)     2004 m. rugpjūčio 4 d. Komisijos generaliniame sekretoriate užregistruotu laišku
             Ispanijos vyriausybė paprašė pratęsti Sprendimo 2001/865/EB galiojimo terminą,
             kuris baigiasi 2004 m. gruodžio 31 d.

     (4)     Vadovaudamasi direktyvos 77/388/EEB 27 straipsnio 2 dalimi, Komisija 2004 m.
             rugpjūčio 9 d. laišku informavo kitas valstybes nares apie Ispanijos Karalystės
             prašymą. 2004 m. rugpjūčio 10 d. laišku Komisija pranešė Ispanijos Karalystei, kad
             turi visą informaciją, kuri, Komisijos nuomone, yra būtina prašymui įvertinti.

     (5)     Kaip praneša Ispanijos valdžios institucijos, Sprendimu 2001/865/EB suteikta nukrypti
             leidžianti nuostata buvo veiksminga siekiant pirmiau nurodytų tikslų.

     4
             OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/7/EB (OL
             L 27, 2004 1 30, p. 44-45).
     5
             OL C , , p. .

LT                                                       3                                                          LT
 ---pagebreak---      (6)    Nukrypti leidžiančios nuostatos pagal Direktyvos 77/388/EEB 27 straipsnį, skirtos
            kovoti su PVM vengimu, susijusiu su investiciniam auksui taikoma nuolaida, gali būti
            įtrauktos į būsimą pasiūlymą dėl direktyvos, kuria būtų racionalizuojamos kai kurios
            nukrypti leidžiančios nuostatos, taikomos pagal tą straipsnį.

     (7)    Todėl būtina pratęsti Sprendimu 2001/865/EB suteiktos nukrypti leidžiančios
            nuostatos galiojimo laikotarpį iki direktyvos, kuria racionalizuojamos nukrypti
            leidžiančios nuostatos pagal Direktyvos 77/388/EEB 27 straipsnį dėl pridėtinės vertės
            mokesčio vengimo, susijusio su investiciniam auksui taikoma lengvata, įsigaliojimo
            arba iki 2009 m. gruodžio 31 d., pasirenkant ankstesnę datą.

     (8)    Leidžianti nukrypti nuostata neturės jokios neigiamos įtakos Bendrijos nuosaviems
            ištekliams, sukuriamiems iš PVM.

     PRIĖMĖ ŠĮ SPRENDIMĄ:

                                               1 straipsnis

     Sprendimo 2001/865/EB 2 straipsnis pakeičiamas taip:

     „2 straipsnis

     Pagal 1 straipsnį suteikto leidimo galiojimo terminas baigiasi direktyvos, kuria
     racionalizuojamos nukrypti leidžiančios nuostatos pagal Direktyvos 77/388/EEB 27 straipsnį,
     skirtos kovoti su pridėtinės vertės mokesčio vengimu, susijusiu su investiciniam auksui
     taikoma lengvata, įsigaliojimo dieną arba 2009 m. gruodžio 31 d., pasirenkant ankstesnę
     datą.“

                                               2 straipsnis

     Šis sprendimas yra skirtas Ispanijos Karalystei.

     Priimta Briuselyje,

                                                  Tarybos vardu
                                                  Pirmininkas

LT                                                  4                                               LT